ddrg/super_eurlex huggingface dataset:
(3)

plataus užmojo struktūrinių reformų, kuriomis būtų modernizuojama ekonomika, skatinamas konkurencingumas ir didinamas augimo potencialas, įgyvendinimo lygis euro zonoje vis dar nepakankamas. Skirtingų valstybių narių disbalanso mastas iki krizės, padėtis verslo cikle ir turimos fiskalinio manevravimo galimybės gerokai skiriasi. Nepaisant pagerėjusios padėties darbo rinkose ir tam tikros pažangos įgyvendinant reformas, skirtas darbo rinkų atsparumui didinti, nedarbo lygis tebėra aukštas ir esama pavojaus, kad įsitvirtins ilgalaikis nedarbas, o dėl to socialinė padėtis pažeidžiamiausiose šalyse dar pablogės. Išorės balanso atkūrimo procesas vyksta, tačiau pažanga yra nevienoda, o keliose valstybėse narėse vis dar esama didelio einamosios sąskaitos perviršio. Plataus užmojo darbo ir produktų rinkų struktūrinės reformos paskatintų reikalingą ekonominį koregavimą euro zonoje ir sustiprintų ekonomikos augimą šalyse, kurios jas įgyvendina. Reformos, kurias įgyvendinant didinamas užimtumas ir mažinamos vartotojų kainos, taip pat padeda užtikrinti didesnę socialinę įtrauktį. Jei struktūrinės reformos įgyvendinamos bendrai visose valstybėse narėse, dėl teigiamo šalutinio poveikio per prekybos ir finansų kanalus jos gali būti naudingos visai euro zonai. Jos taip pat paskatintų pasirinkti tinkamą politiką likusioje euro zonos dalyje. euro grupė per gali paremti šį procesą teminėmis diskusijomis, įvertindama reformas ir jų poveikį visai euro zonai ir atlikdama jų lyginamąją analizę. Tai galima padaryti mokantis iš geriausios praktikos pavyzdžių, susitariant dėl bendrų geros reformos principų ir darant tarpusavio spaudimą. Atsižvelgiant į nacionalinio lygmens koregavimo procesą, taigi į euro zonos veikimą, labai svarbu nuolat stebėti reformų pažangą valstybėse narėse, kuriose susidaręs perviršinis disbalansas ir kuriose dėl disbalanso reikia imtis ryžtingų veiksmų;
5.

Stebėti bankų likvidumo padėtį ir galimą kapitalo trūkumą, be kita ko, atliekant teminius tikrinimus vietose ir testavimą nepalankiausiomis sąlygomis. Vertinti bankų gaivinimo planus ir prireikus pateikti vertinimo proceso patobulinimų. Įgyvendinti išsamią strategiją, kad būtų sumažinta įmonių skolų našta, ir padidinti pastangas išplėsti finansavimo alternatyvų pasirinkimą, įskaitant ankstyvuoju įmonės raidos etapu, didinant skolos restruktūrizavimo priemonių (visų pirma „PER“ ir „SIREVE“), taikomų perspektyvioms įmonėms, efektyvumą, pradedant taikyti bankams ir skolininkams taikomas paskatas dalyvauti restruktūrizavimo procese ankstyvuoju etapu ir gerinant galimybes gauti finansavimą per kapitalo rinką. Užtikrinti, kad nustatytomis priemonėmis būtų remiamas finansavimo perkėlimas į našius ekonomikos sektorius, be kita ko, į perspektyvias MVĮ, tuo pačiu vengiant grėsmių viešiesiems finansams ir finansiniam stabilumui. Iki 2014 m. rugsėjo mėn. pabaigos įgyvendinti išankstinio perspėjimo sistemą, daugiausia priežiūros tikslais, siekiant nustatyti įmones, įskaitant MVĮ, kurių įsipareigojimų neįvykdymo tikimybė yra didelė dėl pernelyg didelio įsiskolinimo lygio ; ja būtų galima netiesiogiai skatinti ankstyvą įmonių skolos restruktūrizavimą.
(16)

valstybių narių programos, pagal kurias skatinamos ir siūlomos stažuotės, gali būti finansiškai remiamos iš Europos fondų. Be to, pagal Jaunimo užimtumo iniciatyvą bus remiamos stažuotės Jaunimo garantijų kontekste, sutelkiant dėmesį į tų Sąjungos regionų, kuriuose jaunimo nedarbas yra didžiausias, jaunuolius, ir bendrai finansuojamos 2014–2020 m. Europos socialinio fondo (ESF) lėšomis. ESF ir Jaunimo užimtumo iniciatyva galima pasinaudoti didinant valstybių narių stažuočių programų skaičių ir kokybę. Tai apimtų galimą įnašą, skirtą stažuočių išlaidoms padengti, be kita ko, tam tikromis sąlygomis padengiant dalį išmokos. Be to, šiomis lėšomis gali būti padengiamos kitokio pobūdžio mokymosi, kuriame be savo atliekamų stažuočių gali dalyvauti stažuotojai, pavyzdžiui, kalbų kursų, išlaidos;
(14)

Mažą moterų dalyvavimą darbo rinkoje iš dalies lemia vaikų ir išlaikomų šeimos narių priežiūros paslaugų stoka. Vaikų iki trejų metų, kuriems Lenkijoje oficialiai teikiamos priežiūros paslaugos, skaičius yra daug mažesnis už ES vidurkį. Nors vyresnių vaikų skaičius tokias paslaugas teikiančiose įstaigose per pastaruosius kelerius metus padidėjo, jis vis tiek mažas. Daugeliu atvejų jauni tėvai gali dirbti tik tuomet, jeigu vaikus prižiūri giminaičiai. Be to, dėl priežiūros paslaugų stokos mažėja vyresnio amžiaus moterų darbo jėgos potencialas, visų pirma dėl to, kad jos išeina iš darbo arba anksčiau išeina į pensiją, kad galėtų prižiūrėti anūkus arba kitus išlaikomus šeimos narius.
(14)

Švietimo sistema pasižymi ankstyvu skirstymu – sulaukę 10 metų moksleiviai turi pasirinkti būsimą mokymosi kryptį, skirtingos kryptys retai kada susikerta, be to plačiai paplitusi praktika mokykloje mokytis tik pusę dienos. Dėl to pažeidžiamo jaunimo, ypač iš migrantų šeimų, mokymosi rezultatai gali būti prasti. Ankstyvas pasirinkimas daugiausia lemia būsimą mokymosi kryptį, todėl vėliau yra sudėtingiau siekti aukštesnės studijų pakopos. Bendrojo lavinimo mokykla visiems 10–14 metų vaikams padėtų švietimo sistemoje sudaryti vienodas galimybes ir mažinti mokyklos nebaigusių jaunuolių skaičių.
II.

Siekdamos sustiprinti vykdymo gebėjimus, valstybės narės turėtų imtis tokių veiksmų: a) priimti nacionalinius vykdymo koordinavimo veiksmų planus; juose turėtų būti pateikti aiškiai apibrėžti uždaviniai ir terminai, jie taip pat turėtų būti suderinti bei reguliariai peržiūrimi; b) užtikrinti, kad visos susijusios vykdomosios agentūros turėtų Reglamento (EB) Nr. 338/97 vykdymui reikalingus finansinius ir žmogiškuosius išteklius ir galimybę naudotis specializuota įranga ir reikiama patirtimi; c) užtikrinti, kad bausmės už Reglamento (EB) Nr. 338/97 pažeidimus atgrasintų nuo prekybos laukiniais gyvūnais ir augalais pažeidimų, pagal nusistovėjusią Teisingumo Teismo praktiką būtų nuosekliai taikomos, ypač atsižvelgiant, inter alia, į egzempliorių rinkos vertę, su pažeidimu susijusios rūšies išsaugojimo vertę ir atsiradusias išlaidas; d) siekiant įgyvendinti c punktą rengti mokymus arba informavimo renginius vykdomosioms agentūroms, prokuratūroms ir teismams; e) užtikrinti, kad visos atitinkamos vykdomosios agentūros galėtų dalyvauti reikiamuose mokymuose apie Reglamentą (EB) Nr. 338/97 ir rūšių nustatymą; f) užtikrinti, kad visuomenei ir suinteresuotosioms šalims būtų teikiama tinkama informacija, ypač siekiant informuoti apie neigiamą neteisėtos prekybos laukiniais gyvūnais ir augalais poveikį; g) be Reglamentu (EB) Nr. 338/97 reikalaujamų patikrinimų sienos kirtimo punktuose užtikrinti vykdymą šalies viduje, ypač nuolat tikrinant prekiautojus ir laikytojus, pavyzdžiui, naminių gyvūnėlių parduotuves, veisėjus ir daigynus; h) sistemingai naudoti rizikos ir operatyvinės informacijos vertinimus siekiant užtikrinti išsamius patikrinimus sienos kirtimo punktuose ir šalies viduje; i) užtikrinti, kad būtų patalpos sulaikytų ar konfiskuotų gyvų egzempliorių laikinai priežiūrai bei mechanizmai ilgalaikiam jų priėmimui, jo prireikus.
(8)

Šiuose principuose atsižvelgiama į Maisto kodekso (Codex Alimentarius) komisijos 2003 m. priimtas Darbo tvarkos taisykles dėl grūdų užterštumo mikotoksinais prevencijos ir mažinimo, įskaitant priedus dėl ochratoksino A, zearalenono, fumonizinų ir trichotecenų (Code of Practice for the prevention and reduction of mycotoxin contamination in cereals, including annexes on ochratoxin A, zearalenone, fumonisins and trichothecenes) (CAC/RCP 51-2003),
(9)

siekdama sukurti tarpinstitucinį forumą, kuriame būtų diskutuojama etikos ir atitikties užtikrinimo klausimais, taip pat klausimais, susijusiais su Gairių (ES) 2015/855 (ECB/2015/11) ir Gairių (ES) 2015/856 (ECB/2015/12) įgyvendinimu, Valdančioji taryba įsteigė Etikos ir atitikties užtikrinimo pareigūnų darbo grupę (angl. Ethics and Compliance Officers Task Force, ECTF). Atsižvelgdama į didėjančią šių klausimų svarbą ir dėl to atsirandantį poreikį siekti dar aukštesnių standartų Eurosistemos lygiu, taip pat remti nuoseklų Eurosistemos etikos kodekso įgyvendinimą, Valdančioji taryba nusprendė, kad tikslinga išplėsti ECTF atsakomybę ir paversti ją nuolatine etikos ir atitikties konferencija (angl. Ethics and Compliance Conference, ECC). Ši didesnė atsakomybė turėtų sudaryti sąlygas Eurosistemai tinkamai spręsti iššūkius, susijusius su sąžiningumo ir gero valdymo standartų dinamišku pobūdžiu;
ii)

f (žemiausia riba), c (aukščiausia riba), l (įsiskolinimo didinimo/mažinimo faktorius) ir x (garantinė įmoka), jei yra, tai skaičiai, kurie yra iš anksto nustatyti emisijos metu arba laikui bėgant gali keistis, bet tik pagal emisijos metu nustatytą tendenciją, kai f ir c yra daugiau negu nulis arba lygūs nuliui, o l yra daugiau negu nulis per visą turto galiojimo laikotarpį. Jeigu kintamoji atkarpa yra su infliacijos indekso orientacine norma, l lygus vienetui.
(2)

todėl reikia iš dalies pakeisti elektroninių pinigų įstaigų atskaitomybės apimtį, dažnumą ir galutinį terminą, kad būtų užtikrintas tinkamas elektroninių pinigų statistikos rinkimas. Konkrečiai, atskaitomybė turėtų leisti visapusiškai stebėti visus elektroninių pinigų emitentus, kurie nėra kredito įstaigos, nepriklausomai nuo to, ar jie atitinka „pinigų finansinių institucijų“ apibrėžtį. Be to, turėtų būti patikslintas 2007 m. rugpjūčio 1 d. gairių ECB/2007/9 dėl pinigų, finansinių institucijų ir rinkų statistikos (4) žodynėlis,
„—

Turtu užtikrintų vertybinių popierių IKVI kredito vertinimas: Turtu užtikrintiems vertybiniams popieriams, išleistiems 2010 m. kovo 1 d. arba vėliau, Eurosistema reikalauja ne mažiau kaip dviejų kredito vertinimų iš bet kurių pripažintų IKVI konkrečiai emisijai. Šių turtu užtikrintų vertybinių popierių tinkamumui apibrėžti taikoma „antro geriausio taisyklė“, kuri reiškia, kad turtu užtikrintų vertybinių popierių kredito kokybės minimalią ribą turi atitikti ne tik geriausias, bet ir antras geriausias esamas IKVI kredito vertinimas. Pagal šią taisyklę, kad vertybiniai popieriai būtų tinkami, Eurosistema reikalauja, kad abu kredito vertinimai būtų „AAA“/„Aaa“ lygio emisijos metu ir „vienos A“ lygio per visą vertybinio popieriaus gyvavimo trukmę. Kad vertybiniai popieriai išliktų tinkami, nuo 2011 m. kovo 1 d. visi turtu užtikrinti vertybiniai popieriai, nesvarbu, kada jie buvo išleisti, privalo turėti ne mažiau kaip du kredito vertinimus iš bet kurių pripažintų IKVI konkrečiai emisijai ir turi būti vykdoma antro geriausio taisyklė. Turtu užtikrintų vertybinių popierių, išleistų iki 2010 m. kovo 1 d., kurie turi tik vieną kredito vertinimą, atveju antras kredito vertinimas turi būti papildomai gautas iki 2011 m. kovo 1 d. Turtu užtikrintų vertybinių popierių, išleistų iki 2009 m. kovo 1 d., abu kredito vertinimai turi atitikti „vienos A“ lygį per visą vertybinio popieriaus gyvavimo trukmę. Turtu užtikrintų vertybinių popierių, išleistų nuo 2009 m. kovo 1 d. iki 2010 m. vasario 28 d., pirmasis kredito vertinimas turi atitikti „AAA“/„Aaa“ lygį emisijos metu ir „vienos A“ lygį per visą vertybinio popieriaus gyvavimo trukmę, o antrasis kredito vertinimas turi atitikti „vienos A“ lygį ir emisijos metu (2), ir per visą vertybinio popieriaus gyvavimo trukmę. ECB skelbia kredito kokybės minimalią ribą bet kuriai pripažintai IKVI kaip nustatyta 6.3.1 skirsnyje (3).
2)

Pasaugos (saugojimo) paslaugos: a) mėnesio pabaigos pasaugos ataskaitos, taip pat galimybė kliento prašymu teikti ataskaitas kitomis datomis; b) ataskaitų perdavimas per SWIFT visiems klientams, galintiems priimti ataskaitas per SWIFT, ir kitu tinkamu būdu ne SWIFT klientams; c) pranešimas apie įmonių veiksmus (pvz., atkarpos mokėjimus ir išpirkimus) kliento turimų vertybinių popierių atžvilgiu; d) veiksmų pagal vertybinių popierių įvykius atlikimas klientų naudai; e) laikantis tam tikrų apribojimų, sąlygų sudarymas susitarimams tarp klientų ir trečiųjų šalių atstovų, susijusiems su automatinių vertybinių popierių skolinimo programų veikimu;
6.

yra susirūpinęs dėl to, kad Bendroji įmonė gavo Audito Rūmų sąlyginę nuomonę dėl finansinėse ataskaitose atspindimų operacijų teisėtumo ir tvarkingumo, kurią jie parengė remdamiesi tuo, kad ex post auditų metu nustatytas klaidų lygis sudarė 6,16 %; pažymi, kad Bendroji įmonė užbaigė ex post auditus, kurie apėmė 44 300 000 EUR (18,8 % visų išlaidų deklaracijų, kurias Bendroji įmonė gavo 2008, 2009 ir 2010 metais); apgailestauja, kad atsižvelgiant į tai, jog buvo įgyvendintos taisomosios priemonės, pvz., susigrąžinimo mechanizmas, tų ex post auditų metu nustatytas klaidų lygis sudarė 6,16 % ir 4,09 %; dar kartą ragina Bendrąją įmonę nedelsiant padidinti ex ante kontrolės kokybę, susijusią su dotacijų valdymu; reikalauja informuoti biudžeto įvykdymą tvirtinančią instituciją apie šių Bendrosios įmonės atliktų ex post auditų rezultatus ir parengti išsamią pažangos ataskaitą su konkrečiais pasiūlymais, kaip palaipsniui sumažinti klaidų lygį;
7.

atkreipia dėmesį į tai, kad iš Audito Rūmų ataskaitos ir tarnybos metinės veiklos ataskaitos matyti, jog 2011 m. atlikta 13 biudžeto lėšų perkėlimų; ypač atkreipia dėmesį į tai, kad 2,46 mln. EUR perkelta iš I antraštinės dalies į II antraštinės dalies infrastruktūros ir IT biudžeto eilutes siekiant skirti išteklių IT ir finansinių sistemų pritaikymui, susijusiam su reorganizacija ir perėjimu prie kaupiamosios apskaitos finansinės sistemos, ir padidinti išteklius, numatytus persikėlimui į nuolatinę būstinę ir šios būstinės įrangai finansuoti; be to, pažymi, kad atlikti perkėlimai II ir III antraštinių dalių viduje; susirūpinęs atkreipia dėmesį į Audito Rūmų pastabą, kad tokia padėtis atspindi biudžeto planavimo ir vykdymo trūkumus ir prieštarauja konkretumo principui;
—

atsižvelgdamas į savo 2009 m. balandžio 7 d. parengtą tyrimą „ES agentūroms skirtų bendrųjų paramos paslaugų sukūrimo galimybės ir pagrįstumas“ (angl. Opportunity and feasibility of establishing common support services for ES Agencies),
11.

atkreipia dėmesį į Audito Rūmų išvadą, kad bendrosios įmonės IT valdysena ir praktika atitinka bendrosios įmonės dydį ir užduotis; vis dėlto pabrėžia, kad atsiliekama klausimais, susijusiais su politikos ir procedūrų formalizavimu strateginio IT planavimo ir stebėsenos cikle, saugumo politika ir taisyklėmis, IT rizikos valdymu ir veiklos tęstinumo planu bei pasekmių pašalinimo planu; ragina bendrąją įmonę ištaisyti šią padėtį ir biudžeto įvykdymą tvirtinančiai institucijai pateikti naujausią informaciją šiais klausimais;
11.

atsižvelgdamas į metinę veiklos ataskaitą, pažymi, kad vykdant viešuosius pirkimus buvo susidurta su dviem pagrindiniais sunkumais: — terminas, per kurį numatyta atlikti viešųjų pirkimų procedūrą, buvo itin trumpas ir dėl to kilo pavojus, kad nebus atlikti planuojami tyrimai ir panaudotas atitinkamas biudžetas, — trūko kvalifikuotos pagalbos operacijų padaliniui, nes daugelis šio padalinio darbuotojų menkai išmanė viešųjų pirkimų procedūras arba neturėjo jokių žinių apie jas; kilus šiems sunkumams buvo vėluojama vykdyti tam tikras viešųjų pirkimų procedūras, o kai kurias jų teko nutraukti, dėl to didžioji dalis biudžeto įsipareigojimų turėjo būti perkelta į 2011 m.; taigi ragina Institutą ištaisyti šią padėtį ir informuoti biudžeto įvykdymą tvirtinančią instituciją apie veiksmus, kurių ji ėmėsi;
—

6 295 320 EUR iš į rezervą įrašytų asignavimų bus leista panaudoti pateikus darbuotojų patikros pažangos ataskaitą. Remiantis 2008 m. liepos 8 d. Europos Parlamento rezoliucijos dėl 2009 m. biudžeto. Pirmieji svarstymai dėl 2009 m. preliminaraus biudžeto projekto ir įgaliojimai dalyvauti taikinimo procedūroje, III skirsnis, Komisija (OL C 294 E, 2009 12 3, p. 110), minėtoji patikra pradėta vykdyti 2007 m. Šioje ataskaitoje, kuri turėtų būti pateikta iki 2009 m. balandžio 30 d., turi būti pateikti duomenys apie kiekvieno GD administracinės paramos skyriuje dirbančius ir koordinavimo funkcijas atliekančius darbuotojus, be to, kartu su ja turėtų būti pateiktas išsamus pareigūnų, taip pat laikinųjų tarnautojų ir sutartininkų sąrašas (absoliutūs skaičiavimai ir procentai);
2.

džiaugiasi pirmaisiais naujosios Komisijos kolegialaus požiūrio, kurį išreiškė Komisijos nariai L. Andoro, J. Hano ir Algirdas Šemeta dalyvaudami diskusijose su Parlamento Biudžeto kontrolės komitetu, ženklais ir tikisi tvirto Komisijos narių J. Lewandowskio ir A. Šemetos pareiškimo ir pažado imtis veiksmų šiose srityse: valstybių narių patikinimo pareiškimai, pasiūlymai dėl toleruotinos klaidų rizikos, supaprastinimo ir skaidrumo priemonės, taip pat patikos fondai, per kuriuos finansuojami išorės veiksmai; be to, mano, kad turėtų būti apimta tolesnė klaidų taisymo ir lėšų susigrąžinimo veikla ir vidaus kontrolės sistemos;
1 1 3

Neeksportuoto C cukraus, C izogliukozės ir C inulino sirupo gamybai, taip pat C cukraus ir C izogliukozės pakaitalams taikomi mokesčiai

p.m.
4.

apgailestauja dėl to, kad Komisija neatsižvelgė į 2005 ir 2006 finansinių metų biudžeto įvykdymo patvirtinimo rezoliucijas, kuriose prašyta pratęsti 2008 m. užbaigtą agentūros veiklą, taip pat yra susirūpinęs dėl to pasekmėje kilusio pavojaus, kad ES gali netekti per pastaruosius 8 metus agentūros sukauptos patirties;
194.

konstatuoja, kad Bulgarijai nuo 2004 m. iki 2007 m. per fondą Phare buvo suteikta 650 000 000 EUR; per fondą SAPARD – 226 000 000 EUR, per fondą ISPA – 440 500 000 EUR; nuo 2004 m. iki 2007 m. per fondą Phare Rumunijai buvo suteikta apie 1 346 500 000 EUR; per fondą SAPARD – 526 300 000 EUR, per fondą ISPA – 1 040 500 000 EUR;
(4)

nuo tada, kai SFP pakomitetis priėmė Sprendimą Nr. 1/2017 (2), keli Susitarimo XI-B priede išvardyti Sąjungos teisės aktai buvo panaikinti, o kai kurie iš tų panaikintų teisės aktų buvo pakeisti naujais Sąjungos teisės aktais; tuo tarpu kiti Sąjungos teisės aktai per tą laiką neteko teisinės galios. Be to, Susitarimo šalys mano, kad tam tikri Sąjungos teisės aktai Gruzijai nėra svarbūs, nes jie taikomi tik valstybėms narėms;
(6)

Kompetentingos institucijos turi tinkamai iš anksto pranešti apie bet kokį planuojamas užsakomąsias paslaugas, užduočių perdavimą ar subrangą, kaip nurodyta 5 dalyje, ir pateikti išsamią informaciją apie reikalavimus, kuriuos siūloma taikyti tokioms užsakomosioms paslaugoms, užduočių perdavimui ar subrangai. Kompetentingas ECBS komitetas turi atsakyti į bet kokį prašymą duoti sutikimą pagal 5 dalį per du mėnesius nuo tos dienos, kai jam buvo pranešta apie planuojamas užsakomąsias paslaugas, užduočių perdavimą ar subrangą. Atsisakant duoti sutikimą turi būti nurodytos tokio atsisakymo priežastys. Jei kompetentinga institucija negauna atsakymo per dviejų mėnesių laikotarpį, ji gali dar kartą pranešti apie savo prašymą kompetentingam ECBS komitetui. Eurosistemos centriniai bankai arba ECBS centriniai bankai, priklausomai nuo konkretaus atvejo, turės dar vieną mėnesį atsakyti į antrąjį pranešimą. Jei per tą laikotarpį atsakymo negaunama, bus laikoma, kad kompetentinga institucija gavo sutikimą vykdyti užsakomąsias paslaugas, užduočių perdavimą ar subrangą.
(2)

Reglamentu (ES) 2021/953 sudaromos sąlygos pripažinti Sąjungos piliečiams ir jų šeimos nariams trečiųjų valstybių išduotus COVID-19 pažymėjimus, jei Komisija nustato, kad tie COVID-19 pažymėjimai išduoti laikantis standartų, kurie turi būti laikomi lygiaverčiais pagal tą reglamentą nustatytiems standartams. Be to, pagal Europos Parlamento ir Tarybos reglamentą (ES) 2021/954 (2) valstybės narės turi taikyti Reglamentu (ES) 2021/953 nustatytas taisykles trečiųjų valstybių piliečiams, kurie nepatenka į to reglamento taikymo sritį, tačiau kurie teisėtai yra arba gyvena jų teritorijoje ir pagal Sąjungos teisę turi teisę vykti į kitas valstybes nares. Todėl bet kokios šiame sprendime nustatytos išvados dėl lygiavertiškumo turėtų būti taikomos COVID-19 skiepijimo pažymėjimams, kuriuos Ekvadoro Respublika išduoda Sąjungos piliečiams ir jų šeimos nariams. Remiantis Reglamentu (ES) 2021/954, tokios išvados dėl lygiavertiškumo taip pat atitinkamai taikomos COVID-19 skiepijimo pažymėjimams, kuriuos tame reglamente nustatytomis sąlygomis Ekvadoro Respublika išduoda trečiųjų šalių piliečiams, teisėtai esantiems arba gyvenantiems valstybių narių teritorijoje;
(5)

Lenkija mano, kad speciali priemonė leistų taikyti įvairias paprastinimo priemones, kad apmokestinamiesiems asmenims būtų lengviau laikytis prievolių, pavyzdžiui, automatiškai užpildant PVM deklaracijas ir sumuojamąsias ataskaitas arba paspartinant PVM grąžinimą. Speciali priemonė būtų naudinga apmokestinamiesiems asmenims, pavyzdžiui, administratorius teiktų sąskaitų faktūrų saugojimo ir archyvavimo paslaugą ir būtų galima automatizuoti apskaitos procesus. Lenkijos teigimu, išlaidos, kurias apmokestinamieji asmenys patirtų pritaikydami savo sistemas prie specialios priemonės, neturėtų būti didelės, ypač palyginti su nauda, kurią jie gautų taikant specialią priemonę. Siekdama padėti prisitaikyti prie tos naujos tvarkos, prieš įvesdama specialią priemonę, Lenkija įdiegė savanorišką elektroninių sąskaitų faktūrų išrašymo tvarką. Be to, nemokamai būtų suteikiamos priemonės, kurios padėtų laikytis specialios priemonės, ir būtų įgyvendinta išsami informavimo kampanija, per kurią mokesčių mokėtojai būtų supažindinami su naujomis PVM taisyklėmis dėl specialios priemonės;
(9)

pagal Reglamento (ES) Nr. 1306/2013 54 straipsnio 3 dalį Jungtinė Karalystė dėl tinkamai pagrįstų priežasčių gali nuspręsti nesiekti susigrąžinti neteisėtai išmokėtų sumų. Toks sprendimas gali būti priimtas tik tuo atveju, jei jau patirtų ir numatomų išlaidų suma viršija sumą, kuri turi būti susigrąžinta, arba jei susigrąžinimas neįmanomas dėl skolininko arba už pažeidimą teisiškai atsakingų asmenų nemokumo, nustatyto ir pripažinto pagal nacionalinę teisę. Jei toks sprendimas priimamas per ketverius metus nuo sugrąžinimo reikalavimo datos arba per aštuonerius metus tais atvejais, kai susigrąžinimo byla perduota nacionaliniam teismui, 100 % finansinių nesusigrąžinimo pasekmių turėtų tekti Sąjungos biudžetui. Sumos, kurių Jungtinė Karalystė nusprendė nesusigrąžinti, ir tokio sprendimo priežastys nurodomos suvestinėje ataskaitoje, nurodytoje to reglamento 54 straipsnio 4 dalyje kartu su to reglamento 102 straipsnio 1 dalies pirmos pastraipos c punkto iv papunkčiu. Todėl tokios sumos neturėtų būti susigrąžinamos iš Jungtinės Karalystės, o turi būti padengiamos iš Sąjungos biudžeto;
(6)

kalbant apie prašymą nepagrįstai nesulaikyti Ukrainos laivų, 2022 m. kovo 2 d. Paryžiaus SM išleido aplinkraštį „PSCircular 101“ (Jūrininkų repatriacijos dėl padėties Ukrainoje gairės (angl. Guidance on repatriation of seafarers due to situation in Ukraine)), kuriame aptariamas šis klausimas. Aplinkraštyje „PSCircular 101“ narių institucijos informuojamos, kad dabartinėmis aplinkybėmis reikia taikyti lankstumo principą, įskaitant dėl jūrininkų repatriacijos, 2006 m. Konvencijos dėl darbo jūrų laivyboje, liudijimų, išduotų pagal 1978 m. Tarptautinę konvenciją dėl jūrininkų rengimo, atestavimo ir budėjimo normatyvų, ir medicinos pažymų. Jeigu dėl pokyčių to prireiktų, Paryžiaus SM galėtų svarstyti galimybę toliau koreguoti aplinkraštį „PSCircular 101“. Apie šią poziciją turėtų būti pranešta Ukrainos institucijoms;
(6)

vertindama savanorišką schemą „Red Tractor Farm Assurance Crops and Sugar Beet Scheme“ Komisija nustatė, kad joje tinkamai atsižvelgiama į Direktyvos (ES) 2018/2001 29 straipsnio 3–5 dalyse nustatytus tvarumo kriterijus ir taikoma masės balanso metodika pagal Direktyvos (ES) 2018/2001 30 straipsnio 1 ir 2 dalių reikalavimus. Sertifikavimas pagal schemą „Red Tractor Farm Assurance Crops and Sugar Beet Scheme“ neapima ekonominės veiklos vykdytojų atitikties išmetamų šiltnamio efektą sukeliančių dujų kiekio sumažėjimo kriterijams Direktyvos (ES) 2018/2001 29 straipsnio 10 dalies taikymo tikslais patikros. Atliekant šį vertinimą neatsižvelgta į būsimą įgyvendinimo aktą, kuris turi būti priimtas pagal Direktyvos (ES) 2018/2001 30 straipsnio 8 dalį, dėl tvarumo ir išmetamų šiltnamio efektą sukeliančių dujų kiekio sumažėjimo kriterijų bei mažos netiesioginio žemės paskirties keitimo rizikos kriterijų tikrinimo taisyklių. Todėl schema „Red Tractor Farm Assurance Crops and Sugar Beet Scheme“ bus iš naujo įvertinta, kai bus priimtas toks įgyvendinimo aktas;